Diari Oficial de la Generalitat Valenciana


Sumari del DOGV 4927, del 19-01-2005 (2005/82)

RESOLUCIÓ d'1 de desembre de 2004, del director general de Recursos Humans, per la qual es convoca concurs general de trasllats per a la provisió de vacants d'Operador Central, grup C, funcionaris d'administració especial, d'institucions sanitàries de la Conselleria de Sanitat.
--------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4927

Data del DOGV
:   19-01-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/82


Data del document
:   01-12-2004

Organisme emissor
:   Conselleria de Sanitat

Tipus de document
:   Resolució

Descriptors 

:   * concurs administratiu
    * administració regional
    * professió de la informàtica

RESOLUCIÓ d'1 de desembre de 2004, del director general de Recursos Humans, per la qual es convoca concurs general de trasllats per a la provisió de vacants d'Operador Central, grup C, funcionaris d'administració especial, d'institucions sanitàries de la Conselleria de Sanitat. [2005/X82]
  
Atés que hi ha places vacants del Grup C, Operador Central, funcionaris d'Administració Especial; segons el que preveuen el Decret 27/2002, de 26 de febrer, del Govern Valencià (DOGV núm. 4.200, de 28.02.2002), el Decret 71/1989, de 15 de maig, del Consell de la Generalitat Valenciana (DOGV núm. 1.081 de 08.06.1989), el Decret Legislatiu de 24 d'octubre de 1995, pel qual s'aprova el Text Refós de la Llei de la Funció Pública Valenciana, i el Decret 33/99, de 9 de març, pel qual s'aprova el Reglament de Selecció, Provisió de Llocs de Treball i Carrera Administrativa del Personal comprés en l'Àmbit d'Aplicació de la Llei de la Funció Pública Valenciana, i fent ús de la competència atribuïda per l'article 8 del Decret 116/2003, d'11 de juliol, del Consell de la Generalitat, pel qual s'aprova el Reglament Orgànic i Funcional de la Conselleria de Sanitat, he resolt:
  
Convocar un concurs de trasllats per a la provisió dels llocs de treball que es relacionen en l'annex I, d'acord amb les bases següents:
  
Primera. Participants
  
A) Voluntaris. Poden participar en este concurs els funcionaris de carrera d'Administració Especial, Operadors Centrals, Grup C, que tinguen plaça en propietat en institucions sanitàries de la Conselleria de Sanitat, i que es troben en qualsevol de les situacions administratives següents:
  
- Servici actiu: sempre que hagen estat amb destinació definitiva un mínim de 2 anys en el lloc que ocupen en el moment de concursar, excepte en els supòsits assenyalats en l'apartat 6 de l'article 20 del text refós de la Llei de la Funció Pública Valenciana.
  
- Excedència voluntària: en el cas d'excedència per interés particular han d'acreditar que el dia de finalització del termini de presentació d'instàncies han passat més de dos anys des de la declaració de tal situació.
  
- Servicis especials.
  
- Servicis en altres administracions públiques.
  
B) Obligatoris. Estan obligats a participar en este concurs:
  
1. Els aspirants que figuren en l'annex III, els quals, segons la Resolució de 4 d'octubre de 2004 del director general de Recursos Humans, han superat el concurs-oposició per a la provisió de vacants d'Operador Central, Grup C, funcionaris d'administració especial, d'institucions sanitàries de la Conselleria de Sanitat, convocats per Orde d'11 de juny de 2002 (DOGV núm. 4.279, de 26.06.2002).
  
Els aspirants que no participen en este concurs no podran ser nomenats funcionaris de carrera de conformitat amb la base novena de la seua convocatòria i perdran els drets inherents a la participació.
  
2. Els funcionaris de carrera excedents forçosos, i els suspensos ferms amb un període de suspensió de més de 6 mesos i que hagen complit el període de suspensió durant el termini de presentació d'instàncies.
  
3. Els funcionaris de carrera amb destinació provisional.
  
Els excedents forçosos i els suspensos referits anteriorment, així com els funcionaris de carrera amb destinació provisional que no participen en este concurs seran declarats excedents voluntaris.
  
Segona. Presentació de sol·licituds
  
2.1. Model.
  
Les persones interessades a participar en el concurs de trasllats han d'omplir una sol·licitud que s'ajuste necessàriament al model de l'annex II.
  
2.2. Presentació.
  
Les sol·licituds, dirigides a la Direcció General de Recursos Humans, i ben omplides, es podran presentar en les unitats de Registre de les següents dependències administratives:
  
- 03765 Alacant: c/ Girona, núm. 26.
  
- 03436 Alcoi: plaça d'Espanya, núm. 2.
  
- 12660 Castelló de la Plana: plaça Hort dels Corders, núm. 12.
  
- 46563 València : Gran Via de Ferran el Catòlic, núm. 74,
  
o per mitjà de qualsevol de les formes previstes en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
2.3. Termini: el termini de presentació d'instàncies serà de 20 dies hàbils comptats a partir de l'endemà de la publicació d'esta convocatòria en el DOGV.
  
Tercera. Documentació que s'ha d'adjuntar a la instància
  
Amb la sol·licitud els concursants han d'aportar una fotocòpia del DNI i una fotocòpia compulsada del seu nomenament en la categoria a què concursen, així com de qualsevol altre nomenament de què pretenguen fer valdre els servicis prestats segons barem.
  
Els participants han de presentar a més una fotocòpia compulsada de tots aquells documents acreditatius de l'antiguitat, titulacions, grau personal reconegut, treball realitzat, cursos de formació i perfeccionament, coneixement de valencià, coneixement d'idiomes oficials de la Unió Europea i d'altres mèrits que vulguen al·legar.
  
Els concursants en situació d'excedència han d'aportar una fotocòpia compulsada de la resolució per la qual se'ls va concedir l'excedència així com del nomenament corresponent.
  
Els concursants funcionaris de carrera amb destinació provisional han d'aportar una fotocòpia compulsada de la resolució per la qual se'ls va concedir la destinació provisional.
  
Els concursants inclosos en el punt B.1 de la base primera han d'aportar únicament la instància de participació junt amb la sol·licitud de places.
  
Quarta. Llocs que es poden sol·licitar
  
A) Els participants amb caràcter voluntari han de sol·licitar, per orde de preferència, els llocs de treball que desitgen entre els oferits en l'annex I.
  
B) Els participants funcionaris de carrera amb destinació provisional han de sol·licitar, almenys, el lloc que ocupen provisionalment.
  
C) La resta de participants obligatoris han de sol·licitar per orde de preferència tots els llocs que figuren en l'annex I.
  
Cinquena. Barem de mèrits
  
Els funcionaris de carrera participants seran puntuats d'acord amb la valoració dels mèrits que posseïsquen, fins a la data de finalització del termini de presentació d'instàncies d'esta convocatòria, i al·leguen, relacionats amb l'antiguitat i grau, formació i mèrits específics, d'acord amb el barem aprovat per Orde de 20 de gener de 2000, del conseller de Justícia i Administracions Públiques, per la qual s'aproven els barems generals d'aplicació als concursos de mèrits per a la provisió de llocs de treball (DOGV núm. 3.677, de 31 de gener de 2000).
  
Sisena. Comissió de valoració
  
La comissió de valoració està constituïda per set membres i s'ha de designar el mateix nombre de suplents.
  
Tots els seus components han de ser funcionaris de carrera del mateix grup o superior al de les places convocades i almenys la meitat més un dels membres han de tindre una titulació corresponent a la mateixa àrea de coneixements dels llocs convocats, d'acord amb l'article 21 del Decret 33/1999, de 9 de març, del Govern Valencià. Té la composició següent:
  
- Sis membres entre el personal de l'administració de la Generalitat Valenciana, dels quals un serà nomenat president/a, un altre secretari/ària, amb veu i vot, i quatre vocals.
  
- Un representant el proposen les organitzacions sindicals en els termes que es fixen en els pactes a què es referix la Llei 9/1987, de 12 de juny.
  
El funcionament de la comissió s'adaptarà al que establix per als òrgans col·legiats la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999.
  
Setena. Desenvolupament del concurs
  
Una vegada feta la valoració de mèrits dels concursants funcionaris de carrera segons el barem referit, la comissió de valoració publicarà en els taulers d'anuncis dels servicis centrals de la Conselleria de Sanitat el resultat de les puntuacions desglossades per cada apartat del barem. Per a informació la publicació es farà també en els taulers d'anuncis de les direccions territorials de la Conselleria de Sanitat a Alacant, Castelló i València, i a la Gerència d'Alcoi, com també en la pàgina web de la Conselleria (www.san.gva.es)
  
Els concursants podran formular les reclamacions oportunes en el termini de deu dies hàbils des de la publicació del resultat.
  
Les reclamacions seran estudiades per la Comissió de Valoració i contestades per mitjà de la resolució definitiva de puntuació i adjudicació de destinacions, la qual serà elevada al director general de Recursos Humans, publicada en el DOGV i obrirà termini per a la presa de possessió. En esta resolució definitiva d'adjudicació de llocs es procedirà a nomenar funcionaris de carrera els concursants inclosos en el punt B.1 de la base primera.
  
Huitena. Adjudicació de destinacions
  
L'adjudicació de destinacions als funcionaris de carrera a què fa referència la base primera es farà segons l'orde de la puntuació obtinguda per aplicació del barem assenyalat en la base cinquena, sense perjuí del que disposa l'article 45 del Decret Legislatiu de 24 d'octubre de 1995, del Consell de la Generalitat Valenciana, pel qual s'aprova el text refós de la Llei de la Funció Pública Valenciana.
  
Una vegada feta l'adjudicació anterior, es procedirà a fer l'adjudicació dels llocs restants als concursants inclosos en el punt B.1 de la base primera, per l'orde de puntuació aconseguit en el concurs oposició. Si no hi haguera llocs suficients per a fer l'adjudicació a tots els concursants inclosos en este punt, se'ls convocarà a tots ells en acte únic per a oferir-los conjuntament els llocs restants i les resultes de l'adjudicació al personal funcionari de carrera. El personal comprés en este punt corresponent al torn de promoció interna tindrà preferència per a l'elecció de plaça sobre la resta de concursants aprovats del concurs oposició.
  
Novena. Resolució del concurs
  
La present convocatòria serà resolta en un termini no superior a 3 mesos a comptar de la data de finalització del termini de presentació d'instàncies.
  
Deu. Caràcter irrenunciable de les destinacions
  
Els participants voluntaris podran desistir de la participació dins del termini de presentació d'instàncies. Transcorregut tal termini no s'accepta cap desistiment i els participants queden vinculats al resultat del concurs, llevat dels supòsits previstos en l'article 24 del Decret 33/1999, de 9 de març, del Govern Valencià.
  
Les destinacions adjudicades són irrenunciables.
  
El personal inclòs en el punt B.1 de la base primera que no siga adjudicatari de plaça per no haver sol·licitat totes les oferides, que desistisca de la seua sol·licitud, renuncie a la plaça adjudicada o no prenga possessió en el termini estipulat, perdrà tots els drets inherents a la participació en el concurs oposició.
  
Onze. Cessament i presa de possessió.
  
Els concursants que obtinguen plaça han de cessar en la que tinguen, si és el cas, dins dels 3 dies hàbils següents a la publicació de la resolució definitiva d'este concurs. La presa de possessió de la nova plaça ha d'efectuar-se dins dels 3 dies següents al del cessament, si la plaça és de la mateixa localitat; en el termini de 5 dies si la plaça és de distinta localitat de la mateixa àrea o àrea limítrofa; en el termini de 10 dies si pertany a distinta localitat i àrea no limítrofa, o en el termini d'un mes si pertany a distint servici de Salut.
  
Els funcionaris de carrera que participen des d'una situació que no comporta la reserva de plaça i els funcionaris de nou ingrés disposaran d'un mes per a la presa de possessió de la plaça adjudicada des de l'endemà de la publicació de la resolució d'este concurs. Eixe termini no serà retribuït.
  
Dotze. Recursos
  
La present convocatòria, les seues bases i tots els actes administratius que dicte el director general de Recursos Humans per a executar-la podran ser impugnats pels interessats per mitjà de la interposició de recurs contenciós administratiu davant la seu del Jutjat Contenciós Administratiu de la ciutat de València, en el termini de dos mesos, comptats a partir de la publicació de l'acte recorregut, de conformitat amb el que disposen els articles 109 i 110 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció modificada per la Llei 4/1999, així com en els articles 14.2 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, i potestativament podran interposar el recurs de reposició, en el termini d'un mes, davant el director general de Recursos Humans, de conformitat amb els articles 116 i 117 de la referida Llei 30/92, segons la seua redacció modificada per la Llei 4/1999.
  
Tot això sense perjuí que s'utilitze qualsevol altre recurs que per al seu dret estime convenient.
  
València, 1 de desembre de 2004.- El director general de Recursos Humans: José Cano Pascual.
  
Annex I
  
Operador Central Grup C
  
Àrea Centre de treball Localitat Places
  
01 Hospital De Vinaròs Vinaròs 1
  
02 Unitat de Gestió Àrea 02 Castelló de la Plana 1
  
02 Hospital la Magdalena de Castelló Castelló de la Plana 1
  
02 Hospital General de Castelló Castelló de la Plana 1
  
02 Hospital la Plana de Vila-real Vila-real 1
  
04 Hospital la Malva-rosa de València València 1
  
09 Unitat de Gestió Àrea 09 València 1
  
12 Unitat de Gestió Àrea 12 Dénia 1
  
12 Hospital Marina Alta De Dénia Dénia 2
  
14 Hospital Mare de Déu dels Lliris Alcoi 1
  
14 Unitat de Gestió Gerència Àrea d'Alcoi Alcoi 1
  
16 Hospital Clínico Sant Joan d'Alacant Sant Joan d'Alacant 3
  
17 Hospital General de Elda Elda 1
  
18 Hospital General d'Alacant Alacant 2
  
19 Hospital General d'Elx Elx 2
  
20 Hospital Vega Baja de Orihuela Orihuela 1
  
\*\*\* Total \*\*\*21
  
Annex III
  
Operador Central Grup C
  
Collado Pous, Isidro
  
Gimeno Melchor, Demetrio
  
Girona Selva, José Angel
  
Gómez Moya, Juan Antonio
  
Gómez Villalonga, Amparo
  
Martínez Aparisi, Alberto
  
Mateo Gómez, Juan Manuel
  
Moncho Mas, Vicent
  
Montoya Carrillo, Iván
  
Querol Meseguer, Sara
  
Reyes Victorio, M. de las Nieves
  
Santos López, Carlos
  
Serra Matoses, Maite
  
Tirado Olmo, María Carmen